open-index/open-wikipedia-markdown huggingface dataset:
Lina Jørstad

**Lina Martine Jørstad** (født 3. februar 1881 i Snåsa, død 25. januar 1967 på Innherreds sykehjem) var en norsk lyriker, forfatter og avholdskvinne.

## Liv og virke
Lina Jørstad var etter folkeskolen elev ved Anton Fjærs flyttbare folkehøgskole, som ga undervisning på Snåsa i 1903-1904. Jørstad beskrev selv kurset slik: «Der vart særleg lagt vikt på å *vekkja ungdomen* og få dei til å verta gode borgarar – til gang og gleda for folk og fedreland. Forutan den vanlege skuletida – 6 timar kvar dag – møttest lærerane og elevane til ei lita kveldsstemna 1 gong kvar vika.»

Som ung ble Jørstad rammet av en ødeleggende sykdom som lammet henne for livet. Hennes tilværelse ble som en følge av dette svært stasjonær, og brakte henne stor sorg og skuffelse. Mens hun satt «fanget» i Snåsa, skrev hun sin diktsamling *Bak forhenget – dagboksdikte*, som utkom i 1926. Diktene er tilegnet hennes foreldre og venner, og preges av lengsel og vemod.

Jørstad skrev også dikt og prologer i håndskrevne aviser for avholdslag. Etter hennes død ble det utgitt tre bøker, *Minneblad I-III* der flere av hennes etterlatte dikt var samlet.

Det norske bandet Ljom, som spiller musikk basert på tradisjonsmusikk fra Snåsa, tonesatte på albumet *Stundom* (2017) flere dikt av Lina Jørstad.

## Familie
Lina Jørstad var yngste datter av Ola Jonsen Jørstad og Beret Maria Gundersdatter Jørstad. Hun forble ugift.

## Bibliografi
* 1926: *Bak forhenget – dagboksdikte*, Oslo
* 1969: *Minneblad – etterlatte dikt*, Trondheim
* 1969: *Minneblad II – etterlatte dikt*, Trondheim
* 1969: *Minneblad III – etterlatte dikt*, Trondheim

## Referanser


## Kilder
* 
*
Slettveien

**Slettveien** kan vise til følgende veier eller gater i Norge:
* Slettveien (Leirfjord) 
* Slettveien (Lierne) 
* Slettveien (Ringerike) 
* Slettveien (Sørfold)
Slettveien (Ringerike)

**Slettveien** (1-35, 2-12) er en vei på Vestern i Ringerike.

Veien er en sidevei til Vesternbakken, på nordsiden av denne, og starter der Vesternbakken flater ut. Veien består av eneboliger, ligger cirka 143 meter over havet.

## Bildegalleri

Slettveien, Ringerike (3).jpg|Slettveien, gatebilde.
Slettveien 15, Ringerike.jpg|Slettveien 15.
Slettveien 21, Ringerike.jpg|Slettveien 21.
Slettveien 4, Ringerike.jpg|Slettveien 4.
Slettveien 6, Ringerike.jpg|Slettveien 6
Slettveien 19, Ringerike.jpg|Slettveien 19.


## Se også
*Gater i Hønefoss

## Referanser


## Eksterne lenker
*
Søndre Bergs vei

**Søndre Bergs vei** (9, 35, 42) er en vei i Haugsbygd i Ringerike.

Veien er en sidevei til Hadelandsveien, ca 500 meter sør for Klækken Hotell. Den går østover, og er cirka 400 meter lang. Veien ligger cirka 260 meter over havet øverst. 

## Se også
* Gater i Hønefoss

## Referanser


## Eksterne lenker
*
Robert M.W. Dixon

**Robert Malcolm Ward Dixon** (født 25. januar 1939 i Gloucester i England) er en britisk professor i lingvistikk ved College of Arts, Society, and Education and The Cairns Institute ved James Cook University (JCU) i Queensland. Han er også visedirektør ved The Language and Culture Research Centre ved JCU. Som Doctor of Letters (DLitt, ANU, 1991), ble han tildelt en æresdoktorgrad (Doctor of Letters Honoris Causa) av JCU i 2018. Dixon er medlem av British Academy, Australian Academy of the Humanities, og æresmedlem av Linguistic Society of America, han er en av tre levende språkforskere som spesielt nevnes i *The Concise Oxford Dictionary of Linguistics* av P. H. Matthews (2014).

## Referanser
Borgergata (Ringerike)

**Borgergata** (1-23, 2-30) er en vei i Klekken i Ringerike.

Veien går mellom Klekkenveien og Hadelandsveien, og Nedre Klekken vei er en sidegate til Borgergata. Veien består hovedsakelig av eneboliger, men her ligger også Nedre Klekken gård, Klekken gartneri og hagesenter og institusjonen Borger Bad i sørenden. Veien ligger cirka 225 meter over havet ved Borger Bad.

Må ikke forveksles med Borgergrenda.

## Bildegalleri

Borger Bad, Borgergata 30, Ringerike.jpg|Borger Bad, Borgergata 30.
Borger gård. Borgergata 28, Ringerike.jpg|Borger gård. Borgergata 28.
Borgergata 3 (Borgergata 20 i bakgrunnen), Ringerike.jpg|Borgergata 3.
Borgergata 8, 10 og 12, Ringerike.jpg|Borgergata 8, 10 og 12.


## Se også
*Gater i Hønefoss

## Referanser


## Eksterne lenker
*
Molnesfjellet

**Molnesfjellet** (122 moh) er det høyeste punktet på Vigra i Giske kommune. Det er funnet gjenstander fra langt tilbake i tid fra jernalderen, vikingtiden og middelalderen. Molnesfjellet ligger nord på Vigra.
Endringer i valgdistrikt 2013–2021

**Endringer i valgdistrikt 2013–2021** er en oversikt over endringer i arealene til valgdistriktene for Stortingsvalget 2021. Disse endringene skyldes:
# Landets samlede areal øket med 23 km² som følge av høyere kvalitet i grunndataene for land og øyer.
# Overføring av kommuner mellom valgdistrikt og grensejusteringer mellom tilgrensende valgdistrikt.

## Referanser
Chosnia

***Chosnia*** er en slekt av biller som tilhører familiegruppen bladbiller (Chrysomelidae). Det er kjent 3 arter.

## Utseende

## Levevis
Både larvene og de voksne (imago) er planteetere.

## Utbredelse
Slekten er utbredt i det sørlige Afrika.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme Luperini
******* slekten ***Chosnia*** Berti, 1990
******** *[[Chosnia apicipes]]* (Jacoby, 1896)
******** *[[Chosnia arcuata]]*
******** *[[Chosnia obesa]]* (Jacoby)

## Referanser


## Eksterne lenker

*
Kjelstadveien

**Kjelstadveien** (1-27, 10-26) er en vei i Klekken i Ringerike.

Veien er en sidevei fra en sidearm av Klekkenveien, på sørsiden av denne, og går østover i parallell med Klekkenveiens hovedvei. Veien består hovedsakelig av kjedete eneboliger og flermannsboliger, og ligger cirka 194 meter over havet.

## Bildegalleri

Kjelstadveien 11-13-15-17, Ringerike.jpg|Kjelstadveien 11-13-15-17.


## Se også
*Gater i Hønefoss

## Referanser


## Eksterne lenker
*
Hattemaker Knudsens vei

**Hattemaker Knudsens vei** (1-5, 2-4) er en vei på Vesterntangen i Ringerike.

Veien ligger øverst i boligområdet på Vesterntangen, rett nedenfor Vesternbakken, og går mellom Ivar Aasens vei og Åsmund Vinjes vei, og går over i Livveien i nordenden. Veien består av eneboliger og en lavblokk, og ligger cirka 90 meter over havet.

Veien er oppkalt etter Hattemaker Knudsen (Halsten Knudsen), som var leder av thranebevegelsen på Ringerike, og var sentral i Hattemakerfeiden i 1851.

## Se også
*Gater i Hønefoss

## Referanser


## Eksterne lenker
*
The Depraved

***The Depraved*** er en britisk kriminalfilm fra 1957 regissert av Paul Dickson. Manuset ble skrevet av Brian Clemens. De viktigste rollene blir spilt av Anne Heywood, Robert Arden, Carroll Levis og Basil Dignam.

## Handling
Laura Wilton er gift med den alkoholiserte og voldelige Tom. Hun innleder et forhold til den amerikanske kapteinen Dave Dillon, som er stasjonært på en militærbase i Storbritannia. Laura overtaler Dave til å hjelpe henne med å ta livet av ektemannen. Det skal se ut som om hans død er et resultat av fyllekjøring.

## Rolleliste
*Anne Heywood – Laura  Wilton 	
*Robert Arden – Dave Dillon 
*Carroll Levis – Major Kellaway
*Basil Dignam– Tom Wilton	
*Denis Shaw	– Inspektør Flynn
*Robert Ayres – Colonel-in-chief
*Garry Thorne (som Gary Thorne) – Kaufmann
*Hal Osmond – Bartender	
*Gil Winfield – Sersjant i den amerikanske hæren

## Referanser


## Eksterne lenker
*
Livveien

**Livveien** (1-25, 2-28) er en vei på Vesterntangen i Ringerike.

Livveien starter øverst i Åsmund Vinjes vei, og er en forlengelse av Hattemaker Knudsens vei. Den går nordøstover, oppover i terrenget, og er på sitt høyeste ved avkjøringen til Granliveien og går videre nedover i terrenget til Høneholt. Veien består av eneboliger, og ligger cirka 106 meter over havet på det høyeste.

## Bildegalleri

Livveien 16, Ringerike.jpg|Livveien 16.
Livveien 15, Ringerike.jpg|Livveien 15.
Livveien 20, Ringerike.jpg|Livveien 20.
Livveien 19, Ringerike.jpg|Livveien 19.
Livveien, Ringerike (2).jpg|Gatebilde fra Livveien.


## Se også
*Gater i Hønefoss

## Referanser


## Eksterne lenker
*
Stig Rundqvist

**Stig Olov Rundqvist** (født 19. januar 1929 i Uppsala i Sverige, død 19. april 2020 i Uppsala) var en svensk kjemiker.

Han disputerte i 1962 ved Uppsala universitet  der han var professor emeritus i fasttilstandskjemi. Han ble i 1985 medlem av Vetenskapsakademien.

Han døde som følge av covid-19.

## Referanser
Gunnar Seijbold

**Gunnar Seijbold** (1955–2020) var en svensk frilansende pressefotograf og musiker. Under sitt yrkesaktive liv arbeidet han for flere aviser og nyhetsbyråer, blant annet *[[Expressen]],* *[[Aftonbladet]]*, og Sveriges regjering.

## Biografi
Seijbold var opprinnelig fra Stockholm. Hans far Olle Seijbold var også fotograf, og fotograferte blant annet ved Baltutlämningen etter andre verdenskrig.

Under sitt yrkesaktive liv var Seijbold frilansende fotograf ved flere av de største svensea aviser, blant annet *[[Expressen]]*, *[[Dagens Nyheter]]* og *[[Aftonbladet]]*. I en periode var han også fotograf for Sveriges regjering, og medvirket som sådan blant annet ved Fredrik Reinfeldts møte med Barack Obama i Det hvite hus i 2009. Han fikk også oppdraget å være hva som ble kalt *offisiell EU-fotograf* under Sveriges ordførerskap i EUs råd i 2009. I den rollen var han også av og til eneste fotograf, og dermed ansvarlig for å levere bilder til alle medier. Han var og med og planla møter sammen med andre ansvarilge for ordførerskapet, slik at de ble tilpasset vel for andre fotografer.

Seijbold var også med og grunnla billedbyrået *Svenska bild* sammen med Andreas Hassellöf, Gustav Mårtensson og Lars G. Öhlund. Han var en periode også dets administrerende direktør.

Utover sin profesjon som fotograf var Seijbold også musiker, og medvirket som bassist på Eddie Meduzas album *För Jaevle Braa!*

Seijbold døde av Covid-19 i april 2020.

## Referanser
E.C. Dahls stiftelse

**E. C. Dahls stiftelse** er en norsk almennyttig stiftelse i Trondheim. Stiftelsens operative virksomhet som  fødselsklinikk på Kalvskinnet i Trondheim foregikk fra 1908 til 1984. Stiftelsen ble opprettet i 1892 av bryggerieieren Erich Christian Dahl.

I testamentet Dahl hadde skrevet vel fire år før sin død var det gitt direktiver til hvem som skulle arve hva av hans formue. Etter at alt var fordelt var det fortsatt betydelige verdier, nærmere  kroner samt en del eiendommer, igjen. De skulle benyttes «til en Stiftelse for hjælpeløse, nyfødte Børn eller et Barnehjem eller maaske rettere til en Fødselsstiftelse for fattige Barselskvinder, maaske alle tre Ting i Forening.» 

I mars 1892 fastslo byens autoriteter og boets eksekutorer at stiftelsens formål skulle være et «Hospital for fattige, syge Børn og en Fødselstiftelse for fattige Kvinder.»

I 1877 hadde Dahl kjøpt Tronstadhaven rett sør for bryggeriets egen have, en tomt som han selv hadde hatt i tankene å benytte til stiftelsen, men eksekutorene mente den var for liten. I 1886 fant man en løsning ved å makeskifte en annen av Dahls eiendommer, en have øverst i Prinsens gate, med en tilstøtende eiendom til Tronstadhaven, Lohrmannhaven. Det gikk imidlertid mange år før stiftelsens kapital var stor nok til å få gjennomført bygging og drift. Først i 1905 kunne man på basis av Johan Christensen tegninger og under Johan Osness' overoppsyn starte arbeidet, og 29. juni 1908 ble stiftelsen høytidelig åpnet. Bygget omtales bl.a. som «det mest typiske bygg på jugendstil i Trondheim.»

Foran hovedbygningen ble det i anledning åpningen satt opp en statue av Erich Christian Dahl.

Frem til 1984 foregikk 99 % av byens fødsler Stiftelsen, da virksomheten ble nedlagt og all videre barsel foregikk på Regionsykehuset. Etter av fødeklinikken ble nedlagt, har stiftelsen funnet andre oppgaver.
## Referanser

## Eksterne lenker
*
Granliveien (Ringerike)

**Granliveien** (1-3, 2-8) er en vei på Vesterntangen i Ringerike.

Granliveien er en sidevei til Livveien. Den starter der Livveien har sitt høyeste punkt, og går nordøstover. Veien består av eneboliger, og ligger cirka 107 meter over havet.

## Se også
* Gater i Hønefoss

## Referanser


## Eksterne lenker
*
MS «Birgo»

**MS «Birgo»** var et frakteskip som ble bygget i 1967. Skipet ble i 1978 sabotert av rederen og forliste i Nedstrandsfjorden. Motivet var forsikringssvindel.

## Tidlig historie
Skipet ble bygget av Ørens Mekaniske Værksted og var med sine 880 t.dw. da det største skipet som verftet hadde bygget. Skipet ble overlevert til Sameiet Birgo (Lykkes Rederi A/S) 6. november 1967. Skipet var i hovedsak tiltenkt for frakt av ferrosilisium og bruk på Norge-Rhinlinjen og var utstyrt med nedslagbare master slik at den kunne passere under broer. For sin tid var skipet utstyrt med moderne navigasjonsutstyr og enkeltlugarer for hele mannskapet. Den første kommersielle seilingen gikk fra Sunndalsøra med en aluminiumslast, med et anløp i Flatanger for å ta på tremasse, med ankomst i Bremen.

Skipet ble solgt til Kristiansands-rederiet Kran & Båtservice A/S i 1977.

## Forlis
«Birgo» var natt til 18. juli 1978 på en seilas fra Sauda til Duisburg med en last på 700 tonn ferrosilisium. Eieren av skipets rederi Kran & Båtservice var også ombord på skipet. Værforholdene var gode da skipet begynte å ta inn vann. Årsaken var at rederen hadde åpnet bunnventilene og brukt skjærebrenner for å lage flere åpninger mot vannet. Sabotasjen ble oppdaget av maskinisten som konfronterte rederen. Rederen begrunnet sabotasjen med at rederiet var truet av konkurs, og at han ville redde arbeidsplasser, og maskinsjefen gikk med på å tie om sabotasjen. Skipet sank med akterenden først på 700 meters dyp i Nedstrandsfjorden ved 4-tiden om morgenen den 18. juli 1978. Hele mannskapet på 8 ble reddet.

## Rettsoppgjør
En etterforskning av forliset ble igangsatt men endte i første omgang med henleggelse på grunn av bevisets stilling. Kystskipsassuransen utbetalte en erstatning på 4,2 millioner, hvorav 3,6 millioner gikk til panthaverne Bergen Bank A/S og Paal Wilson & Co. A/S og 0,6 millioner ble utbetalt til rederiet. Senere var det en av mannskapet som røpet ovenfor kolleger hva som hadde skjedd, og i august 1980 erkjente maskinisten sabotasjen til politiet.

Maskinisten som hadde oppdaget, men samtykket i å tie om, sabotasjen ble tiltalt for medvirkning til forsikringsbedrageri. Straffesaken mot ham ble i 1982 endelig avgjort i Høyesterett som satte straffen til 6 måneder betinget fengsel og en bot på 10&nbsp;000 kroner.

I 1983 ble rederen dømt i Ryfylke herredsrett til et og et halvt års fengsel for å ha åpnet bunnventilene på lasteskipet, og til å erstatte forsikringsselskapenes utlegg på 4,2 millioner for skipet og nær 1,6 millioner for lasten. Dommen ble stadfestet i lagmannsretten i 1984

Da det ble oppdaget at forliset skyldtes svindel krevde Kystskipsassuransen å få tilbakeført utbetalingen som hadde gått til panthaverne. Saken gikk etterhvert til retten. I byretten ble pantehaverne frifunnet, men i lagmannsretten og i Høyesterett fikk forsikringsselskapet medhold etter at de konkluderte at prinsippet om condictio indebiti veide tyngre enn oppgjørshensynet.

## Referanser


## Litteratur
*
Inbioluperus

***Inbioluperus*** er en slekt av biller som tilhører familiegruppen bladbiller (Chrysomelidae). Det er kjent 2 arter.

## Utseende
Små til middelsstore 4,5-6,5 millimeter), avlange, blanke, metallglinsende bladbiller.

## Levevis
Både larvene og de voksne (imago) er planteetere.

## Utbredelse
Slekten er utbredt i Mellom-Amerika (Costa Rica).

## Systematisk inndeling
Slekten er oppkalt etter Costa Ricas Instituto Nacional de Biodiversidad (INBio).

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stammen Luperini Gistel, 1856
******* slekten ***Inbioluperus*** Clark, 1993  
******** *[[Inbioluperus costipennis]]* Clark, 1993
******** *[[Inbioluperus flowersi]]* Clark, 1993

## Referanser


## Eksterne lenker
*
Liroetoides

***Liroetoides*** er en slekt av biller som tilhører familiegruppen bladbiller (Chrysomelidae). Det er kjent 2 arter .

## Utseende
Middelsstore (8-10 millimeter), avlange, halvmatt gule bladbiller. Antennene er ganske tynne og nesten så lange som kroppen. Fasettøynene er store og utstående. Pronotum er rundet med litt avsatte hjørner, mye bredere enn langt. Dekkvingene er avlange, litt utvidete bakover, tett og jevnt punkterte.

## Levevis
Både larvene og de voksne (imago) er planteetere.

## Utbredelse
Slekten er utbredt i Asia (Laos, Vietnam).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stamme usikker
******* slekten ***Liroetoides*** Kimoto, 1989
******** *[[Liroetoides fulvus]]* Kimoto, 1989
******** *[[Liroetoides geiseri]]* Bezděk, 2013

## Referanser


## Litteratur

## Eksterne lenker

*
Azlania

***Azlania*** er en slekt av biller som tilhører familiegruppen bladbiller (Chrysomelidae). Det er kjent 4 arter.

## Utseende
Middelsstore (ca. 7 millimeter), avlange, brunlige bladbiller, dekkvingene gjerne med svarte tegninger. Fasettøynene er store og utstående, hodet vel så bredt som pronotum, som er avrundet trapesformet (bredest foran). Dekkvingene er nokså jevnbrede, gjerne litt  innsnevrede i midten (svakt timeglass-formede),

## Levevis
Både larvene og de voksne (imago) er planteetere.

## Utbredelse
Artene er utbredt i Sørøst-Asia (Vest-Malaysia, Sumatra, Borneo).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme usikker
******* slekten ***Azlania*** Mohammedsaid, 1996
******** *[[Azlania apicalis]]* Mohamedsaid, 1996
******** *[[Azlania costatipennis]]* (Jacoby, 1896)
******** *[[Azlania borneensis]]* Mohamedsaid, 1996
******** *[[Azlania shehah]]* Mohamedsaid, 1999

## Referanser


## Eksterne lenker

*
Walter Wreszinski

**Walter Wreszinski** (født 18. mars 1880 i Mogilno, død 9. april 1935 i Königsberg) var en tysk egyptolog.

Wreszinski ble professor på åremål i 1915 og fast stilling som professor i 1920 i egyptologi ved universitetet i Königsberg. Han forfattet blant annet *Die Hohenpriester des Amon* (doktoravhandling, 1904), *Die Medizin der alten Ägypter I–III* (1909–1913), *Ägyptische Inschriften aus dem k.k. Hofmuseum in Wien* (1906) og *Atlas zur altägyptischen Kulturgeschichte* (I, 1915–1923; II, 1924–1925).

## Referanser
Åsmund Vinjes vei (Ringerike)

**Åsmund Vinjes vei** (2, 6 ,7) er en vei på Vesterntangen i Ringerike.

Åsmund Vinjes vei starter i nordenden av Edvard Griegs vei, og går sørøstover, oppover i terrenget. Den krysser Nansenveien, og ender opp i Livveien / Hattemaker Knudsens vei. Veien er bare cirka 150 meter lang, og har kun tre veiadresser. Veien ligger cirka 84 meter over havet midtveis, der den krysser Nansenveien.

## Se også
* Gater i Hønefoss

## Referanser


## Eksterne lenker
*
Fredrik Tobias Berglie

**Fredrik Tobias Berglie** (født 1996) er en norsk fotballspiller som spiller for .

## Referanser


## Eksterne lenker
*
Mohamed Simakan

**Mohamed Simakan** (født 2000) er en fransk fotballspiller som spiller for den saudiarabiske klubben .

## Referanser


## Eksterne lenker
*
José María Calleja

**José María Fernández Calleja** (født 16. mai 1955 i Ponferrada i Spania, død 21. april 2020 i Madrid) var en spansk journalist, politisk fange under Francisco Franco-tiden, forfatter, og anti-ETA-aktivist. Frem til slutten på ETAs aktivititet måtte han leve med livvakter ettersom han var et mulig mål fot den baskiske terrorgruppen.

Han døde som følge av covid-19 den 21. april 2020.

## Bøker
* 1997: *"Contra la barbarie. Un alegato en favor de las víctimas de ETA"*. Editorial: Temas de Hoy. Primer libro escrito por un periodista español sobre las víctimas de ETA
* 1999:“*La diáspora vasca. Historia de los vascos condenados a irse de Euskadi por culpa del terrorismo de ETA*”. Editorial El País Aguilar.
* 2001:“*Arriba Euskadi. La Vida Diaria en el Pa*ís Vasco”. Espasa Calpe. Premio Espasa de Ensayo.
* 2003:“*Héroes a su pesar. Crónicas de los que luchan por la libertad*”. Editorial Espasa.
* 2006:“*Algo habrá hecho. Odio, muerte y miedo en Euskadi*”. Editorial Espasa Calpe.
* 2006:*“La derrota de ETA. De la primera a última víctima*”. En Colaboración con Ignacio Sánchez-Cuenca. Editorial Adhara Publicaciones.
* 2006:“*Qué hacemos con los inmigrantes*”. Editorial Espasa.
* 2007:“*Castro, Mentira Barbuda. La transición de Cuba a la Democracia*”. Editorial Espasa Calpe.
* 2008:“*Cuatro años de crispación. Cuando la derecha se echó a la calle*”. Editorial Espejo de Tinta.
* 2008:“*Para la libertad*”. Ediciones Turpial.
* 2009:“*El Valle de los Caídos*”. Editorial Espasa.
* 2013: "*La violencia como noticia*" editorial Catarata.
*2014: "Informar sobre la violencia contra las mujeres. Guía de buenas prácticas para los medios de comunicación. Prensas de la Universidad de Zaragoza.
*2020: "Lo bueno de España". Editorial Planeta.

### Bøker (medarbeidende bidragsyter)
* 2003:“*¡Basta ya!. Contra el nacionalismo obligatorio*”. Editorial Santillana
* 2003:“*Terrorismo, víctimas y medios de comunicación*”. Fundación Víctimas del Terrorismo.
* 2004:“*Estrategias de la desinformación*”. Conselleria de Cultura, Educació i Esport. Generalitat Valenciana.
* 2004:“*Gritos de libertad*” La Esfera de los libros.
* 2011:“*Estudios sobre la violencia*. “. Editorial Tirant lo Blanc.

## Referanser


## Eksterne lenker
* 
*
National League of American Pen Women

**National League of American Pen Women**, Inc. (NLAPW) er en amerikansk ideell medlemsorganisasjon for kvinner som driver virksomhet i kunst, litteratur og musikk. Organisasjonen som ble stiftet i 1897, har som formål å støtte og utvikle kreativ kunstnerisk virksomhet på profesjonelt nivå blant kvinner.

Marian Longfellow O'Donoghue som var niese av Henry Wardsworth Longfellow, organiserte foreningens første møte.

## Referanser
Asteranthos brasiliensis

***Asteranthos brasiliensis*** er et treslag i familien Lecythidaceae.

Det blir opptil 15 m høyt. Bladene sitter spredt og er læraktige, avlange, 4–13 cm lange og 2–4,5 cm brede. Blomstene er store og sitter enkeltvis i bladhjørnene på en 12–18 mm lang stilk. Frukten er opptil 2 cm lang og inneholder bare ett frø. Arten vokser på sandjord langs elver med regelmessig flom. Den er utbredt i nordlige Amazonas i Brasil og sørlige Venezuela i nedslagsfeltene til Rio Negro og Orinoco.

*Asteranthos brasiliensis* er den eneste arten i slekta *Asteranthos* og ble tidligere ofte regnet til den monotypiske familien Asteranthaceae. Nå blir den plassert i underfamilien Asteranthoideae som ellers bare finnes i Vest-Afrika. Frøene spres ved at fruktene flyter i vann så det kan tenkes at den har spredt seg fra Afrika langs elvene Amazonas og Essequibo.

## Litteratur
* 
* 
* 
* 

## Eksterne lenker
*
Kanonkuletre

**Kanonkuletre** (*Couroupita guianensis*) er et treslag i familien Lecythidaceae.

Det blir opptil 35 m høyt og har ikke brettrøtter. Bladene er samlet ytterst på greinene. Bladstilken er 5–30 mm lang. Bladene er 8–31 cm lange, 3–10 cm brede og har 15–25 par sidenerver. Bladene blir gule og faller av to–tre ganger i året, og etter 15 dager spretter nye blad. Løvfallet skjer som regel rett før blomstring, og det er lite synkronisering mellom ulike trær.

Blomsterstanden er som regel en klase, men kan være forgrenet. Den vokser rett ut av stammen (kauliflori), og av og til kan hele stammen være dekket av blomster. Blomstene er zygomorfe og 5–6 cm i diameter. Begeret har 6 fliker. Det er 6 kronblad som er gule eller rosa på utsiden og røde inni. Det er mange pollenbærere som er vokst sammen til en hette. Den er hvit lengst inn, rosa lenger ut og gul ytterst. Fruktknuten er undersittende og har 6 kammer. De duftende blomstene pollineres av bier i slekta *[[Xylocopa]]*. Fruktene er kulerunde og 12–25 cm i diameter med mange frø i fruktkjøttet.

Kanonkuletre vokser naturlig i Colombia, Venezuela, Guyana, Surinam, Fransk Guyana, Ecuador, Peru og øst og sørvest i Amazonas i Brasil. Det blir plantet som prydtre i tropiske og subtropiske strøk og er vanlig ved templer i India, Sri Lanka og Thailand. Fruktene brukes som dyrefôr, men spises ikke av mennesker.

## Galleri

Couroupita guianensis - Fruit and Spice Park - Homestead, Florida - DSC08826.jpg|Bladverk
Cannonball Tree Couroupita guianensis WLB DSC 1026 09.jpg|Blomsterstand
Cannonball tree flower - Bangkok.jpg|Blomst
Couroupita guianensis fleur en coupe.jpg|Snitt gjennom en blomst
(Couroupita guianensis) at Kakinada Gandhinagar park 17.jpg|Frukt


## Litteratur
* 
* 
* 

## Eksterne lenker
*
Syndens landsby

*** Syndens landsby*** (russisk: **) er et russisk stumfilmdrama fra 1927 regissert av Olga Preobrazjenskaja i samarbeide med Ivan Pravov.

## Handling
Filmen omhandler livet til de to kvinnene Anna og Vasilisa som lever i landsbyen Rjazan i Rjazan oblast.

## Om filmen
Dens sovjetiske premiere fant sted 13. desember 1927. Den var populær internasjonalt og ble i tillegg til Norge også distribuert i blant annet USA, Frankrike, Tyskland, Portugal, Italia og Finland.

## Mottakelse
Smaalenenes Social-Democrat mente at "Paa sitt vis og paa sitt omraade er Syndens landsby den beste film som endu er laget i Russland"

## Referanser


## Eksterne lenker
*
Gerda Karijord

**Gerda Julie Karijord** (født 16. mars 1884 på Brønnøy i Helgeland, død 20. februar 1960 i Trondheim) var en norsk pastor, forkynner og forfatter, og bestyrer av fiskerhjemmet i Vardø. Hun viet hele sitt yrkesaktive liv til Det Norske Misjonsforbund (Misjonskirken Norge), og ble i 1915 forbundets første kvinnelige forstander. Hun blir av mange regnet som Norges første kvinnelige pastor. Da ser man bort fra at Frelsesarmeen mer enn 25 år før hadde kvinnelige ledere ved mange av sine menigheter, og at den første kvinnelige pastoren heller var Jeanna Corneliussen, som åpnet menighet i Kongsberg i mars 1888.

## Liv og virke
Gerda Karijord ble omvendt i 1897, da hun var 13 år gammel. To år senere flyttet hun til Kristiania, der hun ble medlem av Betlehem misjonsmenighet. På denne tiden fikk hun jobb som barnepike hos sjokoladeprodusent Johan Throne Holst i Colletts gate 39.

I 1901 reiste hun som evangelist i Telemark, og skapte vekkelse i misjonsmenigheten Eben Ezer i Porsgrunn. I årene som fulgte var hun evangelist i Bodø og langs Helgelandskysten, og i 1907 ble hun ansatt redaksjonssekretær i Misjonsforbundets organ *Talsmanden* (senere *Misjonsbladet*). I 1912 var hun med i NFU – Norges Frimissions Ungdom (senere Misjonskirken UNG) fra stiftelsen av, og virket som reisesekretær for ungdomssaken.

I 1915 ble Karijord ansatt som forstander i Narvik Misjonsmenighet, og hun ble dermed trolig Norges første kvinnelige menighetsforstander. Fra 1918 var hun evangelist i Nordre Distrikt, og fra 1923 var hun forstander og pastor på Betel i Vardø. Der var hun også bestyrer for fiskerhjemmet hun fikk reist i tilknytning til menighetshuset, og nedla en betydelig innsats for å bedre fiskernes kår. Her virket hun til 1944. I denne perioden utga hun de to bøkene *Korsets vei – fortelling fra Nord-Norge* (1928) og *Bølger som bruste – fortellinger fra de store vekkelser i Nord-Norge i 80-90-årene* (1933).

I 1939 ble hun hedret med Kongens fortjenstmedalje i gull for sitt arbeid.

## Familie
Gerda Karijord var datter av *inderst* Edvard Andreasen og Otelie Gerhardine Hansdatter på Rodal på Brønnøy. Hun forble ugift.

## Bibliografi
* 1928: *Korsets vei – fortelling fra Nord-Norge*, Lutherstiftelsen, Oslo
* 1933: *Bølger som bruste – fortellinger fra de store vekkelser i Nord-Norge i 80-90-årene*

## Utmerkelser
* Kongens fortjenstmedalje i gull, 1939
* Alle Kvinners gullmedalje

## Referanser


## Kilder
* 

## Eksterne lenker
* Lokalhistoriewiki: Gerda Karijord, besøkt 28/4 2020.
* Misjonskirken Norge: Gerda Karijord, besøkt 28/4 2020.
Øivind Fjeld-Solberg

**Øivind Fjeld-Solberg** (født 1976) er en norsk psykolog og seniorforsker.  

I 2012 avla han doktorgrad i psykologi ved Universitetet i Oslo. Han ble deretter seniorforsker ved NKVTS der han forsket på psykologiske ettervirkninger av krig, terror og tvungen migrasjon, samt kognitive mekanismer i posttraumatisk stresslidelse (PTSD). 

Fjeld-Solberg arbeidet i Kirkens Nødhjelp fra 2020 til 2023 som Senior Global Evaluation and Research advisor. I februar 2023, gikk han fra Kirkens Nødhjelp til Regnskogfondet der han jobbet som Knowledge and Learning Manager frem til midten av 2024. 

I dag (2024-) jobber Fjeld-Solberg med å fremme strategisk kunnskapsforvaltning i bistand ved Avdeling for Kunnskap og Innovasjon i Norad. 

Fjeld-Solberg har hatt en bi-stilling som Associate Professor ved Röda Korsets Högskola i Stockholm (2018-2023) der han ledet forskningsprosjektet Resiliency, Mental Health & Social Integration. 

I 2016 mottok han Hjernekraftprisen fra Forskerforbundet.

## Referanser
Andreas Karset

**Andreas Kristensen Karset** (født 27. januar 1859, død 5. oktober 1914) var en norsk forretningsmann og stortingsmann fra Vang på Hedmark. Han var medlem av Venstre.

Karset var sønnen til en gårdbruker. I unge år gikk han både amtsskolen og Sagatun Folkehøyskole. I 1884 ble han regnskapsfører og disponent for Vangs brenneri, en stilling han hadde til 1909. Fra 1900 var han gårdbruker på storgården Nordre Hoel i Vang. Han kjøpte også opp flere andre gårder i Vang.

Karset ble medlem av herredsstyre i Vang første gang i 1891, han var ordfører 1904-1913. I 1906 representerte han Hedmark ved kongekroningen i Trondheim.

Karset var Hedemarkens amt sin 5. representant til Stortinget 1900-03. Etter en kort tid i budsjettkomiteen var han fra 6. november 1900 medlem av tollkomiteen. Utenom stortingsvervet var han medlem av flere statlige utvalg, blant annet departementale komiteer om salg av øl-, vin- og brennevin i 1897, 1899 om skatteloven og 1901 om skattlegging av øl og brennevin.

## Referanser


## Kilder
* Lindstøl, Tallak:*Stortinget og Statsraadet 1814-1914*. Kristiania, 1914

## Eksterne lenker
*
Høydebasseng

**Høydebasseng** er en kunstig dam eller en stor vanntank brukt som drikkevannmagasin. Bassenget er plassert høyt i terrenget forhold til uttakene slik at gravitasjon kan nyttes til overføring gjennom fordelingsnettet for drikkevannet.

Formålet med å plassere vannbassenget høyt er å jevne ut variasjoner i vannforbruket, sørge for jevnt trykk i overføringsledninger og sikre vannforsyning til innbyggerne ved tørke eller ledningsbrudd. I kuperte landskap er høydebasseng egnet, mens ved flate landskap nyttes vanntårn, en vanntank plassert i et opphøyet bygg, gjerne tårnformet. Både høydebasseng og vanntårn er tilknyttet et vannverk med overføringsledninger til forbrukerne.

Der vanntårn kan være landemerker i landskapet er gjerne høydebasseng mer diskret plassert. Høye vanntanker plassert i opphevet terreng blir gjerne omtalt som vanntårn, men de faller samtidig under definisjon av et høydebasseng.

## Høydebasseng i Norge
Noen eksempler på høydebasseng i Norge:
* Skytta vanntårn, høydebasseng ved Skytta i Nittedal kommune.

## Referanser


## Eksterne lenker
* Drikkevannmagasiner og høydebasseng
Ole Thorkelsens vei

**Ole Thorkelsens vei** (1-21, 2-14) er en vei på Vesterntangen i Ringerike.

Ole Thorkelsens vei er en del av Fylkesvei 2860, og er del delen av fylkesveien som går mellom Vesterngata og Vesternbakken. Sideveier er Nansenveien, Bjørnsons vei og Støalandet, og i overgangen Ole Thorkelsens vei / Vesternbakken er det avkjøring til Oddliveien. Veien ligger cirka 76 meter over havet midtveis, ved avkjøringen til Bjørnsons vei.

Veien er oppkalt etter Ole Thorkelsen, som var tidligere Hønefoss kommunes første ordfører. Veien fikk sitt nåværende navn i 1923.

## Bildegalleri

Ole Thorkelsens vei 4, Hønefoss.jpg|Ole Thorkelsens vei 4.
Ole Thorkelsens vei 9B, Hønefoss.jpg|Ole Thorkelsens vei 9B.
Ole Thorkelsens vei 11B, Hønefoss.jpg|Ole Thorkelsens vei 11B.
Ole Thorkelsens vei, Ringerike (2).jpg|Ole Thorkelsens vei.


## Se også
* Gater i Hønefoss

## Referanser


## Eksterne lenker
*
MS «Ravnaas»

**MS «Ravnaas»** var et norsk motorskip fra Arendal.Skipet var bygget ved Eriksberg mekaniske verksted i Gøteborg i 1931 for Agdesidens Rederi A/S, eid av Arnt J. Mørland.
Skipet var eid av samme reder frem til det krigsforliste i 1941.

## Senket under 2. verdenskrig
Den 23. april 1940 ble MS Ravnaas en del av Nortraships flåte. 
MS «Ravnaas» ble senket av japanske bombefly i farvannet utenfor Filippinene 8. desember 1941. Dette var dagen etter det japanske angrepet på den amerikanske flåtebasen Pearl Harbor på Hawaii.
Besetningen på 28 mann på MS «Ravnaas» klarte å komme seg i livbåtene og ta seg inn til Filippinene. Få dager senere ble Filippinene angrepet av Japan. Mannskapet gjemte seg i jungelen og bidro i motstandsarbeidet. Flere meldte seg som frivillige til den amerikanske stryken og ble amerikanske soldater, bl.a. Brynjolv Baardson.

Etterhvert endte mannskapet i japanske fangenskap på Filippinene Santo Tomás interneringsleir og i Japan. Mannskapet ble først befridd da krigen var over. 

## Referanser


## Eksterne lenker
*  Podcastepisode om senkingen av MS Ravnaas
Vivant Denon

**Dominique Vivant, baron av Denon** (født 4. januar 1747, død 27. april 1825) var en fransk kunstner, forfatter, diplomat og arkeolog. Han ble utnevnt til den første direktøren for museet Louvre av Napoleon etter det franske hærtoget i Egypt og Syria 1798–1801, og han er minnet i Denon-vingen av det moderne museum og i Dominique-Vivant Denon forskningssenter.  Hans verk i to bind *Voyage dans la basse et la haute Egypte* ("Reise i Øvre og Nedre Egypt"), 1802, var grunnlaget for moderne egyptologi.

## Referanser


## Eksterne lenker
* 
*
Unge greven

***Unge greven*** (originaltittel: *Unga greven tar flickan och priset*) er en svensk stumfilm fra 1924, i regi av Rune Carlsten. Hovedrollen spilles av Gösta Ekman.

## Rolleliste (i utvalg)
*Karin Swanström - Grevinnan Euphrosyne Behrencrona 
*Anita Dorr - Grevinnan Sonja Behrencrona 
*Nils Arehn - Greve Casimir Lewenstierna på Stensiöö slott 
*Gösta Ekman - Greve Hans Lewenstierna
*John Ekman - Forvaltere på Stensiöö 
*Ernst Brunman - Carlsson, Behrencronas sjåfør 
*August Lundmark - Hovmester på Stensiöö 
*Nils Ohlin - Tjener på Stensiöö 
*Hans Ekman - Barn i Falsterbohus 
*Mona Geijer-Falkner - Tjener på Stensiöö 
*Knut Pehrson - Politi 

## Referanser


## Eksterne lenker
*
Første divisjon (film)

***Første divisjon*** er en svensk dramafilm fra 1941, i regi av Hasse Ekman. Hovedrollene spilles av Lars Hanson, Stig Järrel og Ekman.

## Handling
Etter en periode med sykehusinnleggelse, forårsaket av en flyulykke, vender løytnant Gunnar Bråde endelig tilbake til hans tidligere skvadron. Men under en øvelse treffer en bombe flyets propell, og Bråde blir tvunget til å hoppe ut med fallskjerm over målområdet.

Dette observeres ikke av noen av de andre pilotene, som fortsetter å slippe bombene deres.

## Rolleliste (i utvalg)
* Lars Hanson – Oberst Magnus Ståhlberg, sjef för Kungl. Nerikes flygflottilj 
* Gunnar Sjöberg – kapten Krister Hansson, divisionssjef  
* Stig Järrel – løjtnant Rutger Sperling 
* Hasse Ekman – fänrik Gunnar Bråde 
* Emil Fjellström – fanjunkare Persson 
* Ragnar Falck – sergeant Bertil «Jocke» Johansson 
* Carl Reinholdz – furir «Storken» Karlsson 
* Irma Christenson – Mona Falkstedt, Kristers forlovede  
* Britta Brunius – Greta Johansson, Jockes fru 
* Linnéa Hillberg – fru Bråde, Gunnars mor 
* Hugo Björne – docent Åkerman 
* Kotti Chave – løjtnant Billman, «Bill» 
* Bror Bügler – kapten Fallenius

## Referanser


## Eksterne lenker
*
Vestvangveien (Ringerike)

**Vestvangveien** (8, 10, 12) er en kort veistubb på Vesterntangen i Ringerike.

Vestvangveien er en liten stikkvei fra Nansenveien, på nordsiden av Vesterntangen. Den er cirka 100 meter lang, med tre boligadresser, og er en blindvei. Veien består av eneboliger, og ligger cirka 77 meter over havet.

## Se også
* Gater i Hønefoss

## Referanser


## Eksterne lenker
*
Edvard Griegs vei (Ringerike)

**Edvard Griegs vei** (3-7, 2-6) er en vei på Vesterntangen i Ringerike.

Edvard Griegs vei er en sidevei til Ivar Aasens vei, og går nordøstover. Der veien svinger sørøstover bytter den navn til Åsmund Vinjes vei. Veien er cirka 100 meter lang, og har kun seks veiadresser. Veien ligger cirka 76 meter over havet.

## Bildegalleri

Edvard Griegs vei sett fra Bjørnsons vei, Hønefoss.jpg|Edvard Griegs vei sett fra Bjørnsons vei.


## Se også
* Gater i Hønefoss

## Referanser


## Eksterne lenker
*
Troy Sneed

**Troy Lenard Sneed jr.** (født 14. desember 1967 i Perry i Florida i  USA, død 27. april 2020 i Jacksonville i Florida) var en amerikansk gospelsanger og -sangforfatter.

Han begynte på sin musikalske karriere 7. november 1999 da han slapp albumet *Call Jesus* (Malaco Records). Hans andre album, *Bless That Wonderful Name*, kom fra Savoy Records i 2001. Det tredje, *A State of Worship*, slo så godt an at den av  ''Billboard'' magazine ble oppført som *hit* på deres Top Gospel Albums-liste. Fjerde album, *In His Presence*, kom i 2006. Det femte, *In Due Season*, kom i 2009. Han slapp sitt sjette i 2011, *My Heart Says Yes*. Hans syvende, *All Is Well*, kom i 2012.

Troy Sneed døde 27. april 2020 i Jacksonville i Florida av covid-19, i en alder av 52 år.

## Referanser


## Eksterne lenker
* 
* 
* Offisiell nettside
Mindella

***Mindella*** er en slekt av biller som tilhører familiegruppen bladbiller (Chrysomelidae). Det er kjent 2 arter .

## Utbredelse
Slekten er utbredt på Filippinene.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stamme usikker
******* slekten ***Mindella*** Medvedev, 1995
******** *[[Mindella leyteana]]* Medvedev, 1995
******** *[[Mindella luzonica]]* Medvedev, 1995

## Referanser


## Litteratur

## Eksterne lenker
*
Curzio Inghirami

**Curzio Inghirami** (født 1614 i Volterra, død 1655 i Volterra) var en italiensk arkeolog.

## Referanser
Horde

**Horde** (tyrkisk *ordu*, «hær», fra tatarisk «leir», grunnbetydning «omreisende tatarstamme») er en militær-administrativ organisasjonsform blant tyrkiske og mongolske folkeslag. I middelalderen betegnet dette en herskers bevegelige hovedkvarter, og utviklet seg til å betegne store nomadiske samfunn på steppene som for eksempel den gylne horde, nogaj-horden og andre. Senere ble betegnelsen brukt i europeisk historisk litteratur som negativ omtale av de asiatiske steppefolkenes erobringstokt.

## Referanser
Joseph Hilarius Eckhel

**Joseph Hilarius Eckhel** (født 13. januar 1737, død 16. mai 1798) var en østerriksk jesuitt og numismatiker.

Eckhel var medlem av jesuittordenen, fra 1774 sjef for antikk avdelingen til det keiserlige myntverket i Wien. Eckhels fremste verk er *Doctrina numorum veterum* (8 bind, 1792-98), der et virkelige grunnlag ble lagt for studiet av antikk numismatikk. Eckhel kan ved dette betegnes som en av den vitenskapelige numismatikkens grunnleggere.

## Referanser


## Kilder
* *[[Svensk uppslagsbok]]*. Malmö 1931.

## Eksterne lenker
*
Benito Scocozza

**Benito Scocozza** (født 17. januar 1935, død 28. februar 2020 var en dansk historiker, forfatter og politiker hjemmehørende på venstresiden.

Scocozza tok studentereksamen på Niels Steensens Gymnasium og studerte ved Københavns Universitet, der han ble cand. phil. i 1963. I 1969 ble han ansatt som lektor samme sted, en stilling han fortsatte i fram til 2001.

Han var svært aktiv på den danske politiske venstresiden. I 1953 meldte han seg inn i Danmarks Kommunistiske Parti. I 1957 ble han valgt inn i det danske tidsskriftet *[[Clarté (Danmark)|Clarté]]*s styre. 

Han forlot DKP og fulgte Gotfred Appel da Appel i 1963 stiftet Danmarks første maoistiske gruppe, Kommunistisk Arbejdskreds.  Scocozza brøt imidlertid med KAK og Appel to år senere. 

I 1968 var han med å stifte Kommunistisk Forbund Marxister-Leninister, og i 1976 var han med på opprettelsen av Kommunistisk Arbejderparti (KAP). Han var formann for KAP fra 1976 til 1984. Fra 1993 ble han medlem af Enhedslisten.

Som forfatter ble han mest kjent for verker om dansk historie, men skrev også noen politiske analyser av det samtidige, danske samfunn. Han utga dessuten et par kriminalromaner.

## Bibliografi
* Scocozza, Benito (1976). *Klassekampen i Danmarks historie: Feudalismen*
* Scocozza, Benito (1983). *Marxismen og reformismen - Vejen til det socialdemokratiske samfund*, KT-forlaget, ISBN 87-88388-04-2
* Grethe Christensen, Karl-Erik Frandsen, Kai Hørby, Benito Scocozza og Alex Wittendorf. (1984)  *Tradition og Kritik. [[Festskrift]] til Svend Ellehøj den 8. september 1984*, Den Danske Historiske Forening:København, ISBN 87-87462-25-7, s. 235-258
* Scocozza, Benito (1988) *Christian 4.*
* «Ved afgrundens rand. 1600-1700» (Gyldendal og Politikens Danmarkshistorie, Bind 8, 1990),
* 
* Scocozza, Benito (1991). *Mordbranden*, ISBN 9788777170768
* Scocozza, Benito (1993). *Der var engang et mord - eller Hvordan Olga T. kom ind i billedet*, ISBN 9788700151062
* 
* 
* Scocozza, Benito (2000). *Overskrifter fra det 20. århundrede*, ISBN 9788756762250
* Scocozza, Benito (2002). *Besat til anden side*, ISBN 9788773947661
* 
* Scocozza, Benito (2008). *Femten fortællinger fra det gamle Danmark*, Gads Forlag, ISBN 9788712043751

## Referanser

 


## Eksterne lenker
* 
* Benito Scocozzas skriver om stort og småt fra Danmarkshistorien anmeldelse af *Femten fortællinger fra det gamle Danmark* i *[[Politiken]]*
Hermann Dannenberg

**Hermann Dannenberg** (født 4. juli 1824 i Berlin, død 14. juni 1905 i Salzburg) var en tysk numismatiker og dommer.

Dannenbergs forskning konsentrert seg om beskrivelse og bestemmelse av mynter fra middelalderen, men ikke om mynthistorie i dypere forstand.

## Bibliografi
* *Die deutschen Münzen der sächsischen und fränkischen Kaiserzeit* (4 bind, 1876-1905)
* *Münzengeschichte Pommerns im Mittelalter* (1893)
* *Grundzüge der Münzkunde* (1912)

## Referanser


## Kilder
* *[[Svensk uppslagsbok]]*. Malmö 1931.

## Eksterne lenker
* H-Net Reviews om Hermann Dannenberg
Aleksandr Vustin

**Aleksandr Kuzmitsj Vustin**, også **Voustin** eller **Wustin** (russisk: **Алекса́ндр Кузьми́ч Ву́стин**, født 24. april 1943 i Moskva, død 19. april 2020 samme sted) var en russisk komponist.

## Liv og virke
Vustin studerte komposisjon først med Grigory Frid på en regional musikkskole, og senere med Vladimir Ferè ved Moskvakonservatoriet.
Hans karriere begynte i 1962. Eksamen fra konservatoriet fikk han i 1969.

Mellom 1969 og 1974 var Vustin musikkredaktør ved *USSR Radio*. Fra 1974 var han redaktør ved forlagshuset Kompozitor. Hans mest kjente opera var *[[The Devil in Love (opera)|The Devil in Love]]*, som bygger et verk ved samme navn av Jacques Cazotte. Verdenspremieren fran sted på Stanislavski og Nemirovitsj-Dantsjenko-teateret den 15. februar 2019, dirigert av Vladimir Jurowski.

Aleksandr Vustin fremføres ofte på større musikkfestivaler, som «Kremerata Musica», «Tage für Neue Musik» (Zürich), «Holland Festival», «14, Musik Biennale Berlin», «Presènce 93» (Paris), «Melos-Ethos» (Bratislava), «Maraton Soudobe Hudby» (Praha), «Donaueschinger Musiktage and Deutsche Kammerphilarmonie», «Kammermusikfest Lockenhaus» (Østerrike, «Moscow Forum», og «Moscow Autumn» (Russia). Blant dirigenter som har dirigert hans musikk kan nevnes Vladimir Jurowski, Reinbert de Leeuw, Lev Markiz, Eri Klas, Igor Dronov, Alexander Lazarev, Vitaly Kataev, Gidon Kremer, Martyn Brabbins og Cristoph Hagel. Musikkensemblene omfatter blant annet Kremerata Baltica, Amsterdam Wind Orchestra, Schönberg Ensemble, Radio Philharmonic Orchestra og Nieuw Sinfonietta Amsterdam), Mark Pekasky Percussion Ensemble, Studio New Music, Ensemble of Soloists of the Bolshoi Theatre, Moscow Contemporary Music Ensemble og BBC Symphony Orchestra.

Aleksandr Vustin døde 19. april 2020 av lungebetennelse, i en alder av 76 år, sykdommen var preget av at han var smittet av covid-19.

## Referanser


## Eksterne lenker
* 
* 
* 
*  About the opera Boosey & Hawkes
*  Vustin's works from Boosey & Hawkes
Sékou Kourouma

**Sékou Kourouma** (født i  Kouroussa i Guinea, død 18. april 2020 i Conakry i Guinea) var en guineansk politiker som var politisk rådgiver og ved sin død stabssjef for Guineas president Alpha Condé.

Kourouma var tidligere arbeidsminister og var en slektning av Condé.

Kourouma døde av komplikasjoner fra covid-19 på Donka-sykehuset i Conakry. Én dag før hadde en annen guineansk ledende politiker dødd av samme sykdom: lederen for Guineas valgkommisjon Amadou Salif Kebe. Victor Traoré, lederen for Guineas Interpol-byrå, døde også av  covid-19 i april.

Kourouma var også den andre stabssjefen i Vest-Afrika som døde av covid-19 i april 2020. Abba Kyari, stabssjef til Nigerias president Muhammadu Buhari, døde av covid-19 den 17. april 2020, dagen før Kourouma.

## Referanser
Julius Friedländer (numismatiker)

**Eduard Julius Theodor Friedländer** (født 25. juli 1813 i Berlin, død samme sted 14. april 1884) var en tysk numismatiker.

Friedländer la grunnlaget for museets i Berlin betydelige myntkabinett, som han var direktør for 1868. Av hans skrifter kan nevnes *Die Münzen der Ostgothen* (1844), som ble etterfulgt av *Die Münzen der Vandalen* (1849), *Die oskischen Münzen* (1850) og *Die italienischen Schaumünzen des 15. Jahrhunderts* (fire hefter, 1880–82).

## Referanser


## Eksterne lenker
*
Iucetima

***Iucetima*** er en slekt av biller som tilhører familiegruppen bladbiller (Chrysomelidae). Det er kjent 3 arter.

## Utseende
Middelsstore (7-10 millimeter), avlange, blanke, gule til brunlige bladbiller. Hodet er påfallende lite, antennene ganske tynne, omtrent halvparten så lange som kroppen. Promotum er rundet, nær dobbelt så bredt som langt (ganske kort), gjerne med mørke tegninger.
Dekkvingene er nesten dobbelt så brede som pronotum, nokså jevnbrede, hver dekkvinge med to eller tre opphøyde lengderibber.

## Levevis
Både larvene og de voksne (imago) er planteetere.

## Utbredelse
Slekten er utbredt i det sørlige Brasil, Paraguay og Argentina.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme usikker
******* slekten ***Iucetima*** Moura, 1998
******** *[[Iucetima acrocostata]]* (Bechyné & Bechyné, 1969)
******** *[[Iucetima costifera]]* (Bechyné & Bechyné, 1969)
******** *[[Iucetima minor]]* (Bechyné, 1954)

## Referanser


## Eksterne lenker

*
Borneola

***Borneola*** er en slekt av biller som tilhører familiegruppen bladbiller (Chrysomelidae). Det er kjent 2 arter.

## Utseende
Middelsstore (6-8,5 millimeter), avlange, brunlige eller metallgrønne bladbiller. Antennene er minst like lange som kroppen, tynne. Pronotum er ganske kort, forhjørnene framskytende og forkantet sterkt innbuktet slik at formen nærmest blir som eg liggende halvmåne. Dekkvingene er rundet utvidete i den bakre delen, nærmest plumpt pæreformede.

## Levevis
Både larvene og de voksne (imago) er planteetere.

## Utbredelse
Artene er utbredt på Borneo (Sabah og Sarawak).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme usikker
******* slekten ***Borneola*** Mohammedsaid, 1998
******** *[[Borneola hijau]]* Mohammedsaid, 1998
******** *[[Borneola variabilis]]* Mohammedsaid, 1998

## Referanser


## Eksterne lenker

*